ΓΡΑΠΤΗ ΕΡΩΤΗΣΗ P-3176/01

υποβολή: Werner Langen (PPE-DE) προς την Επιτροπή

(13 Νοεμβρίου 2001)

Θέμα: Οριστική γνωστοποίηση των ζωνών προστασίας των πτηνών από τη Γερμανία

Μέχρι πότε πρέπει να προβεί η Ομοσπονδιακή Δημοκρατία της Γερμανίας στην οριστική γνωστοποίηση των ζωνών προστασίας των πτηνών στο πλαίσιο τωνποχρεώσεων που απορρέουν από την οδηγία περί προστασίας των πτηνών στην Επιτροπή· Δύναται η Επιτροπή να αναφέρει εν συντομία πώς έχει το χρονοδιάγραμμα για την γνωστοποίηση των ζωνών προστασίας των πτηνών που ορίζεται στην οδηγία, ποίοι έλεγχοι έχουν πραγματοποιηθεί και ποίες επικρίσεις έχει διατυπώσει κατά της Ομοσπονδιακής Δημοκρατίας της Γερμανίας και συγκεκριμένα για το ομόσπονδο κράτος της Ρηνανίας-Παλατινάτου·

Απάντηση της κ. Wallstrm εξ ονόματος της Επιτροπής

(10 Ιανουαρίου 2002)

Η οδηγία του Συμβουλίου 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών (που εν συνεχεία αναφέρεται ως η οδηγία για τα άγρια πτηνά)(1) εγκρίθηκε από το Συμβούλιο στις 2 Απριλίου 1979. Οι κανόνες για την κοινοποίηση ζωνών ειδικής προστασίας (SPA σύμφωνα με το άρθρο 4 παράγραφος 1 και 2) δεν περιλάμβαναν προθεσμίες εντός των οποίων τα κράτη μέλη θα έπρεπε να προτείνουν τις περιοχές αυτές. Τα κράτη μέλη καλούνται να ανταποκριθούν στιςποχρεώσεις τους εν πάση περιπτώσει εντός ευλόγων χρονικών διαστημάτων. Στο ψήφισμα που εξέδωσε στις 2 Απριλίου 1979(3) σχετικά με την οδηγία για τα άγρια πτηνά, το Συμβούλιο κάλεσε τα κράτη μέλη να κοινοποιήσουν στην Επιτροπή εντός 24 μηνών μετά από την έγκριση της ως άνω οδηγίας, ήγουν πριν τις 2 Απριλίου 1981, τις περιοχές που έχουν χαρακτηρίσει ως SPA δυνάμει της εν λόγω οδηγίας, τις περιοχές που έχουν χαρακτηρίσει ωςγροτόπους διεθνούς σημασίας και τις περιοχές εκτός τωνγροτόπων που έχουν ήδη ταξινομηθεί και οι οποίες δυνάμει της εθνικής νομοθεσίας αποτελούν αντικείμενο ανάλογων προστατευτικών μέτρων.

Η ανακοίνωση των SPA για τα νέα ομόσπονδα κράτη θα πρέπει να πραγματοποιηθεί βάσει του άρθρου 5 παράγραφος 2 της οδηγίας του Συμβουλίου 90/656/ΕΟΚ της 4ης Δεκεμβρίου 1990 περί των μεταβατικών μέτρων που εφαρμόζονται στη Γερμανία όσον αφορά σ ορισμένες κοινοτικές διατάξεις για θέματα προστασίας του περιβάλλοντος(2), τον Απρίλιο του 1991.

Η εφαρμογή της οδηγίας για τα πτηνά αποτελούσε και εξακολουθεί να αποτελεί, αντικείμενο πολλών διαδικασιών παράβασης κατά της Γερμανίας. Η Γερμανία έχει επιτύχει ουσιαστικές προόδους κατά τη διάρκεια των εν λόγω διαδικασιών σε ό,τι αφορά την εφαρμογή της οδηγίας.

Οι SPA θα πρέπει να κοινοποιηθούν βάσει των διαθέσιμων επιστημονικών πληροφοριών και των αντίστοιχων ορνιθολογικών κριτηρίων. Από την εξέταση των περιοχών που ήδη έχουν κοινοποιηθεί μέχρι σήμερα στη Γερμανία, προκύπτει ότι δεν έχουν εισέτι δηλωθεί ως SPA όλες οι περιοχές που θεωρούνται ως οι πλέον κατάλληλες σύμφωνα με τα ως άνω κριτήρια. Επιπλέον ορισμένες από τις ήδηφιστάμενες SPA που έχουν ήδη κοινοποιηθεί είναι ανεπαρκούς έκτασης. Το επιστημονικόπόβαθρο αναφοράς για την αξιολόγηση του δικτύου των γερμανικών SPA ήταν ο κατάλογος των σημαντικών περιοχών για τα πτηνά (IBA) τόσο για τα παλαιά (1989) όσο και γα τα νέα (1991) ομόσπονδα κράτη, καθώς και οι νέες διεθνείς καταχωρίσεις (ΙΒΑ 2000) που δημοσιεύτηκαν την άνοιξη του 2000. Οι καταχωρίσεις αυτές βασίζονται σε κατανοητά και διεθνώς αναγνωρισμένα ορνιθολογικά κριτήρια.

Για το Rhineland-Palatinate, η ομοσπονδιακή κυβέρνηση ενημέρωσε την Επιτροπή στις 27 Απριλίου 2001 ότι η συνολική έκταση SPA στην περιοχή αυτή ανέρχεται σε 96 483 εκτάρια. Ωστόσο δεν έχει διατεθεί στην Επιτροπή ο πλήρης κατάλογος των SPA στην περιοχή αυτή ούτε τα απαραίτητα έγγραφα κοινοποίησης. Μέχρι σήμερα μόνο 6 SPA με συνολική έκταση 428 εκταρίων έχουν επισήμως κοινοποιηθεί στην Επιτροπή για το Rhineland-Palatinate. Ως εκ τούτου η τελική αξιολόγηση των κοινοποιήσεων για την περιοχή αυτή είναι επί του παρόντος είναι αδύνατη.

(1) ΕΕ L 103 της 25.4.1979.

(2) ΕΕ L 353 της 17.12.1990.

(3) ΕΕ L 103 της 25.4.1979.